Vind jou vreugde in die Here - Solidariteit WêreldSolidariteit Wêreld
Tuis › 10 minute voor werk Juig › Vind jou vreugde in die Here
As jy gelukkig voel omdat jy aan die Here behoort, dan sal Hy vir jou alles gee wat jy wil hê.
Psalm 37 word 'n wysheidspsalm genoem. In hierdie wysheidspsalms wil die digter die volk verskillende praktiese dinge leer en word die lewenshouding van die gelowige en die ongelowige met mekaar vergelyk. Soms is die gelowige ontsteld omdat dit so goed met die ongelowige gaan, maar dan besef hy net weer dat die uiteinde van die mens sonder God altyd 'n katastrofe is. Teenoor die verganklikheid van die goddelose, het die gelowige die sekerheid van God se sorg. Ons kan te alle tye op God vertrou, en weet dat Hy ons alles sal gee wat ons nodig mag hê. Meer nog, dat die Here in staat is om elke droom en hartsbegeerte waar te maak.
Miskien was jy ook al ongelukkig omdat dit lyk asof dit so goed gaan met mense wat God nie wil erken nie. Jy behoort hulle eerder jammer te kry, omdat hulle niemand het om op te vertrou nie. Het jy al gedroom dat al jou wense waar kan word? Daar is so baie dinge wat ons mensekinders graag wil hê: finansiële sekuriteit, gesondheid, sukses, geluk, vrede . . . Noem maar op. As jy nog droom oor hoe jy jou wense kan verwesenlik, het Psalm 37 vir jou die oplossing: Laat jou lewe aan die Here oor, vertrou op Hom, vind in Hom jou vreugde, dan sal Hy sorg dat jy alles kry wat jou hart begeer.
Hemelse Vader, daar is so baie dinge wat ek nog graag wil hê. Dankie dat U vandag vir my sê dat ek maar net my lewe aan U kan oorlaat en my vreugde in U kan vind, omdat U in staat is om al my wense waar te maak. Amen.
Ek admireer nie net hierdie merkwaardige vrou se werk etiek nie maar ek put soveel krag uit haar sterk gel